open-index/open-wikipedia-markdown huggingface dataset:
יחסי החוץ של סן מרינו

[ממוזער|[דגל סן מרינו]]
**[[סן מרינו]]** היא מדינה עצמאית, שמקיימת קשרים עם מדינות העולם למרות גודלה הזעיר. כמו כן, סן מרינו חברה בארגונים רבים כגון האו"ם, ארגון התיירות העולמי, ארגון הבריאות העולמי, מועצת אירופה, אונסק"ו ועוד.

סן מרינו שומרת על יחסים דיפלומטיים רשמיים עם 108 מדינות. כ-5 מדינות מחזיקות שגרירות או קונסולית כבוד בסן מרינו בעוד שמדינות אחרות מפעילות שגרירויות מייצגות במדינות אחרות, בדרך כלל ברומא, בירת איטליה. סן מרינו מחזיקה קונסוליית כבוד במדינות מסוימות, לרבות ארמניה.

## יחסים בילטרליים

## נציגויות של סן מרינו בעולם

*  - קונסוליה כללית
*  - קונסוליה כללית ושגרירות
*  - קונסוליה כללית ושגרירות
*  - שגרירות
*  - שגרירות
*  - קונסוליה כללית
*  - קונסוליה
*  - קונסוליה
*  - קונסוליה
*  - קונסוליה כללית
*  - שגרירות
*  - קונסוליה כללית
*  - קונסוליה כללית ושגרירות
*  - קונסוליה כללית
*  - שתי קונסוליות כלליות
*  - קונסוליה
*  - שגרירות
*  - קונסוליה כללית
*  - קונסוליה כללית
*  - קונסוליה
*  - 10 קונסוליות כלליות ושגרירות
*  - קונסוליה וקונסוליה כללית
*  - קונסוליה כללית
*  - קונסוליה כללית
*  - קונסוליה
*  - קונסוליה
*  - קונסוליה כללית
*  - קונסוליה
*  - קונסוליה
*  - קונסוליית כבוד
*  - שגרירות
*  - קונסוליה כללית

## נציגויות בסן מרינו

*  - קונסוליה כללית
*  - שגרירות
*  - קונסוליה כללית
*  - שגרירות
*  - קונסוליית כבוד
*  - שגרירות.
* המסדר הריבוני הצבאי של מלטה - שגרירות.

## קישורים חיצוניים

* 

## הערות שוליים

סן מרינו
יחסי אינדונזיה–לוב

**יחסי אינדונזיה–לוב** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[לוב|מדינת לוב]]**.

## היסטוריה
היחסים הדיפלומטיים בין המדינות כוננו ב-17 באוקטובר 1991. שתי המדינות הן חברות בארגון לשיתוף הפעולה האסלאמי ובארגון המדינות הבלתי-מזדהות. בספטמבר 2003, ביקר נשיא אינדונזיה בטריפולי. בפברואר 2004, מועמר קדאפי, נשיא לוב ביקר בג'קרטה. לאחר האביב הערבי ונפילת קדאפי, ממשלת אינדונזיה סייעה ללוב להשתקם.

## יחסים כלכליים
* בשנת 2016, שווי הסחורה שיוצאה מאינדונזיה ללוב הגיעה לסך 19.6 מיליון דולר אמריקאי והיא כללה דגים מעובדים, סבון, מרגרינה, שמן דקלים, שמן קוקוס ועוד. באותה שנה, שווי הסחורה שיוצאה מלוב לאינדונזיה הגיעה לסך 40 מיליון דולר אמריקאי והיא כללה ברובה (97%) נפט גולמי.
* בשנת 2014, שווי הסחורה שיוצאה מאינדונזיה ללוב הגיעה לסך 36.1 מיליון דולר אמריקאי והיא כללה מוצרי ניקוי, סבון, קינמון, דגים מעובדים ועוד. באותה שנה, שווי הסחורה שיוצאה מלוב לאינדונזיה הגיעה לסך 52.3 מיליון דולר אמריקאי והיא כללה נפט גולמי בלבד.

## ייצוג
* לוב מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בלוב על ידי שגרירות שהיא מחזיקה בטריפולי, בירת לוב.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בנגלדש–לטביה

**יחסי בנגלדש–לטביה** הם היחסים הדו-צדדיים שבין **[[בנגלדש|הרפובליקה העממית של בנגלדש]]** לבין **[[לטביה|הרפובליקה של לטביה]]**. בנגלדש הייתה אחת מהמדינות הראשונות בעולם שהכירו בלטביה ב-1991. שתי המדינות כוננו יחסים דיפלומטיים באופן רשמי ב-21 בינואר 1993.

## שיתופי פעולה
### שיתוף פעולה כלכלי
בנגלדש היא יצרנית ביגוד, מוצרי רוקחות, מזון ודברים נוספים שלהם פוטנציאל משמעותי בשוק הלטבי. לטביה הסכימה לשלוח משלחות עסקיות לבנגלדש על מנת לבחון דרכים להגדלת הסחר וההשקעות הדו-צדדיות.

### שיתוף פעולה בתחום החינוך
בשנת 2003, נשיאת לטביה לשעבר ואירה ויקה-פרייברגה אמרה כי מגזר החינוך הוא האחד התחומים הראשונים המעוררים עניין בבנגלדש. בנגלדש הציעה לחתום על מזכר הבנות עם לטביה לשיתוף פעולה בעניין השכלה גבוהה, תוך שימת דגש על המדע והטכנולוגיה. כמו כן, שני הצדדים הסכימו ליצור שותפויות לביצוע מחקרים משותפים, הנהגת תוכניות חינוך חלופיות ותוכניות לתואר משותף.

## יחסים פוליטיים
ב-2006 הדגיש שר החוץ של לטביה, נורמן פנק, את הדיאלוג הדו-צדדי בין משרדי החוץ של שתי המדינות לשיפור התקשורת והעברת המידע בין שתי המדינות.

ב-2008 שני משקיפים לטביים השתתפו במשלחת של הנציבות האירופית כדי לפקח על הבחירות הכלליות בבנגלדש.

## ביקורים רשמיים
שרת החוץ של בנגלדש, דיפו מוני, ערכה ביקור רשמי בריגה בשנת 2012.

## ראו גם
* יחסי לטביה–קנדה
* יחסי לטביה–רוסיה
* יחסי איסלנד–לטביה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטת המדינה של יוטה

**אוניברסיטת המדינה של יוטה** (באנגלית: **Utah State University**) היא אוניברסיטה ציבורית הממוקמת בלוגאן שבצפון יוטה, ארצות הברית. בסתיו 2017 למדו באוניברסיטה כ-27,000 סטודנטים, מתוכם כ-24,000 לתואר ראשון וכ-3,000 לתארים מתקדמים. כ-23% מהסטונדטים אשר לומדים באוניברסיטה מגיעים מחוץ ליוטה, האחוז הגבוה ביותר במדינה. האוניברסיטה נוסדה במרץ 1888 וקיבלה את שמה הנוכחי בשנת 1957. לאוניברסיטה 159 תוכניות ללימודי תואר ראשון, 83 תוכניות לתואר שני ו-41 תוכניות ללימודי דוקטורט. נכון לשנת 2018, למדו באוניברסיטה כ-149,000 איש מכלל מדינות ארצות הברית וכ-110 מדינות בעולם.

מבין בוגרי האוניברסיטה, ישנם כ-7 זוכי מלגת רודז, זוכה פרס נובל אחד ועמית מקארתור אחד.

כיום (2018), יש באוניברסיטת יוטה כ-9 מכללות אשר עוסקות באמנויות, הנדסה, חקלאות ומדעים יישומיים, מדעי הרוח והחברה, חינוך ומשאבי אנוש, מדעים, עסקים, לימודי תואר שני, ומשאבים טבעיים.

בשנת 2015 מגזין פורבס דיווח כי שכר הלימוד לסטודנט בשנה הוא כ-30,000 דולרים- כמחצית מאוניברסיטאות כגון פרינסטון, הרווארד וייל. המגזין דירג את אוניברסיטת המדינה של יוטה במקום ה-95 מבין האוניברסיטאות הציבוריות, ובמקום ה-137 מבין אוניברסיטאות המחקר.

## היסטוריה
בדצמבר 1861 החלו להתגבש תוכניות להקמת מוסדות אקדמיים ביוטה. תוכניות אלו אף אושרו על ידי נשיא ארצות הברית באותה השנה, אברהם לינקולן. בשנים שלאחר מכן החלו לקום מוסדות חקלאיים רבים שלא היוו אקדמיה של ממש. בשנת 1888 הוקמה האוניברסיטה כמכללה לאגרונומיה. בשנת 1890 החלו ללמוד במוסד גם נשים. בשנת 1915 המכללה פיתחה לראשונה גם תוכניות לתואר שני. בזמן מלחמת העולם הראשונה המוסד התפתח משמעותית ונבנו בו מבנים רבים. הקפיצה המשמעותית של האוניברסיטה התרחשה בשנות ה-20 וה-30. בשנת 1928 נפתח בית ספר לחינוך. בזמן מלחמת העולם השנייה (החל ממרץ 1942 והלאה) התקיימו במוסד תוכניות רבות ללימודי אלקטרוניקה עבור צי ארצות הברית. בשנת 1950 החלו לימודי דוקטורט במכללה. בשנת 1957 המכללה הפכה לאוניברסיטה באופן רשמי. לקראת סוף המאה ה-20 הנהלת האוניברסיטה עשתה מאמצים רבים על מנת לשפר את המוניטין של האוניברסיטה ולהפוך אותה לבעלת שם ארצי. בשנים אלו כמות התרומות, המלגות, המענקים והחוזים גדלו באופן משמעותי.

בשנת 2005 נפתחה ספרייה חדשה. בשנת 2012 התקיים מסע ההתרמה הגדול ביותר בתולדות אוניברסיטת המדינה של יוטה, אשר במהלכו נתרמו כ-400 מיליון דולר לאוניברסיטה.

## בוגרים ידועים
* הישאם קנדיל
* הארי ריד
* ארתור קרונקויסט
* סטיבן פורד
* כריס סטיוארט

## קישורים חיצוניים

* 
* 

יוטה
ליברת-כוח

**ליברת-כוח** היא יחידת מידה לכוח השווה למשקלה של מסה בת ליברה אחת על פני כדור הארץ. היא מקבילה ליחידת קילוגרם-כוח, כי שתיהן מודדות כוח לפי המשקל של יחידת מסה. זאת, בניגוד למערכת היחידות הבין-לאומית (SI), שבה גודלה של יחידת הכוח נגזר (בנוסף על יחידת המסה) מיחידת האורך (מטר) והזמן (שנייה).

יחידת הליברת-כוח שימושית בעיקר בהנדסה במדינות המשתמשות במערכת היחידות האימפריאלית, ובעיקר בארצות הברית וב. 

להלן מספר המרות שימושיות:
* 1 ליברת-כוח ≈ 4.4 ניוטון
:::: ≈ 444,000 דיין
:::: ≈ 0.45 קילוגרם-כוח

קטגוריה:יחידות מידה: כוח
יוסף אוריון

**יוסף (לוכסי) אוריון (לוכסנבורג)** (4 בדצמבר 1917 – ספטמבר 2020) היה רץ למרחקים ארוכים ומאמן אתלטיקה ישראלי יליד גרמניה. אלוף ארץ-ישראל (1941) בריצת 5000 מטר ושיאן ארץ-ישראל בריצת 10,000 מטר.

## ביוגרפיה
אוריון נולד בבויטן שבגרמניה, באזור השייך היום לפולין. בתור נער בגרמניה עסק בריצה והתחרה במסגרת איגוד "הכח בויטן", ובמסגרתו אף זכה בתואר סגן-אלוף שלזיה של אגודת מכבי לריצת 3,000 מטר. בשנת 1936 עלה לישראל מטעמי ציונות. בתקופת מאורעות תרצ"ו-תרצ"ט שכל את אחיו, שהיה גם הוא ספורטאי, באירוע בחיפה.

לאחר ארבע שנים בארץ שב להתחרות בריצה, במסגרת אגודת מכבי רחובות. באליפות ארץ ישראל שנערכה באצטדיון המכביה בתל אביב במאי 1940 זכה אוריון במדליית כסף בריצת 5000 מטר בתוצאה של 17:38.4 דקות, אחרי ולטר פרנקל (17:33.6 דקות) ולפני חברו לאגודה כהן (18:07.2 דקות).

בשנת 1941 שבר את השיא הארץ-ישראלי בריצת 10,000 מטר בתוצאה של 38:18.3 דקות, שיפור לשיאו של ולטר פרנקל. באפריל אותה שנה באליפות ארץ ישראל כחבר בקבוצת משטרת לוד הוא זכה במדליית זהב בריצת 5,000 מטר בתוצאה של 17:38.2 דקות, לפני מק לאוד ממשטרת ירושלים (17:54.6 דקות) וליש מהצבא הבריטי (17:54.6 דקות).

בשנים אלו ביישוב, השתייך לקבוצת שיבולת והיה ממקימי כפר המכבי. הוא עסק בשמירה וב-1940 הצטרף כנוטר למשטרת היישובים. ב-1942 הצטרף למחלקה הגרמנית של הפלמ"ח. במסגרת הגדוד השלישי של הפלמ"ח השתתף בקרבות שחרור הגליל, והשתתף במבצע יואב. הוא נפצע בקרבות לשחרור המצור מעל קיבוץ להבות הבשן, אבל המשיך ללחום במסגרת הגדוד. ב-1951 עבר קורס קצינים, וב-1956 היה מפקד פלוגה במבצע סיני.

בשנת 1944 סיים את המחזור הראשון להכשרת מורים לחינוך גופני בבית המדרש. לאחר מכן עסק באימון אתלטיקה באגודות הפועל עמק חפר, הפועל כפר סבא והפועל פתח תקווה. עם הספורטאים הבולטים שאימן נמנים חנה שזיפי, אילן שזיפי, אביבה בלס ומרים סידרנסקי. כמו כן עסק בחינוך גופני בבתי ספר, והיה מורה לחינוך גופני מעל 20 שנה בבית הספר אוסטרובסקי ברעננה. כמו כן שימש חבר בוועדת האתלטיקה שליד ההתאחדות לספורט ואף ניהל את המשחקים הפאראלימפיים תל אביב (1968).

בשנת 1995 זכה באות יקיר העיר הוד השרון.

כמו כן, התנדב לארגון בני ברית והיה לנשיא הסניף בהוד השרון. בשנת 2011 קיבל את מגן סגנית השר לאזרחים ותיקים על תרומתו המיוחדת לחברה.

## חיים אישיים
אביו, אמו ואחיו הקטן של אוריון נספו בשואה. הוא התחתן בגיל 37 בשנת 1954 עם ג'ינט, שעלתה ממצרים. הם התגוררו ברמתיים ולזוג נולדו שלוש בנות. נפטר בספטמבר 2020.

## קישורים חיצוניים
* יוסף אוריון (לוכסי), באתר איגוד האתלטיקה בישראל
* 
* אורי גולדבורט וקובי בכמן, יוסף אוריון (לוכסי) בן 90 ספורטאי, נוטר, לוחם ומחלוצי החינוך הגופני בישראל, באתר SportWeb, גיליון מס' 135, 1 בפברואר 2008
* 
* שיא ישראלי חדש לעלמיה
* 
* 

## הערות שוליים

קטגוריה:אצנים ישראלים
קטגוריה:מאמני אתלטיקה ישראלים
קטגוריה:מורים לחינוך גופני
קטגוריה:אתלטים ארץ-ישראלים
קטגוריה:אלופי ישראל בריצה
קטגוריה:שיאני ישראל באתלטיקה
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:ישראלים שנולדו ב-1917
קטגוריה:ישראלים שנפטרו ב-2020
מיכאיל יורייביץ' ביריוקוב

**מיכאיל יורייביץ' ביריוקוב** (ברוסית: **Михаи́л Ю́рьевич Бирюко́в**; נולד ב-7 במאי 1958, אורחובו-זויבו) הוא כדורגלן לשעבר ומאמן השוערים של זניט סנקט פטרבורג, היה שוערה וקפטן הקבוצה בשנות השמונים.

## ביוגרפיה
הוא בוגר בית הספר לכדורגל של מועדון "זנאמיה טרודה", מהעיר אורחובו זוייבו. לאחר מכן עבר לזניט לנינגרד ובשורותיה שיחק באליפות ברית המועצות 252 משחקים. בעונת 1984 זכה בפרס שוער השנה.

הוא שיחק גם בנבחרת ברית המועצות 2 משחקים (נגד מקסיקו ב-19 באוגוסט 1984 כשעלה להחליף בדקה ה-84 וב-25 בינואר 1985 נגד יוגוסלביה כששיחק את כל תשעים הדקות, כשהוא סופג 2 שערים).

בשנים 1992–1993 שיחק בפינלנד במועדון ליגת העל מייפה-47. הוא סייע לקבוצה לקחת הגביע הפיני בשנת 1992 ולסיים כסגנית אלופת פינלנד ב-1993. המועדון היה מוכן להמשיך לשתף פעולה עם השחקן, אך סירב להעלות את המשכורת שלו, אז ביריוקוב חזר לסנקט פטרבורג.

הוא שיחק זמן קצר באסטוניה לפני שסיים את קריירת המשחק בגיל 42. הוא קיבל את הזמנת מועדון "רוטור" מוולגוגרד לכהן כמאמן שוערים, אבל אחרי שישה חודשים הוזמן לסנקט פטרבורג על ידי מאמן זניט, יורי מורוזוב. במשך שנתיים ביריוקוב היה לעוזרו הראשי של מורוזוב ומ-5 ביולי ועד ל-26 באוגוסט 2002, כיהן כממלא מקום המאמן של הקבוצה. בפברואר 2003, הוא הוביל, יחד עם מורוזוב את קבוצת "פטרוטרסט". בשנת 2006 — מונה למאמן שוערים ב"זניט".

הוא איש הקבוצה היחיד מכל צוות המועדון שהיה מעורב בדרך כלשהי בכל חמשת תוארי האליפות של הקבוצה — כשחקן ב-1984 וכמאמן השוערים בשנים 2007, 2010, 2012 ו-2015.

## תארים
### קבוצתיים
* אליפות ברית המועצות (1984)
* מחזיק גביע העונה (1985)
* מחזיק גביע פינלנד (1992)

### אישיים
* זוכה פרס "שוער השנה": 1984
* חבר במועדון האגדות של "זניט" (383 משחקים בשורות המועדון)
* חבר במועדון ליאוניד איבנוב (123 משחקים ללא ספיגה ב"זניט" ומשחק אחד עבור הנבחרת הלאומית של ברית המועצות)
* השוער הטוב ביותר באליפות פינלנד (1992, 1993)
* הליגיונר הטוב ביותר באליפות פינלנד (1992, 1993)

## קישורים חיצוניים

* פרופיל באתר הרשמי של "זניט"
* פרופיל באתר נבחרת רוסיה
* סטטיסטיקה באתר zenit-history.ru

קטגוריה:שוערי כדורגל רוסים
קטגוריה:כדורגלנים רוסים
קטגוריה:שוערי כדורגל סובייטים
קטגוריה:כדורגלנים סובייטים
קטגוריה:כדורגלני זניט סנקט פטרבורג
קטגוריה:כדורגלני מייפה
קטגוריה:כדורגלני נבחרת ברית המועצות
קטגוריה:מאמני כדורגל רוסים
קטגוריה:מאמני זניט סנקט פטרבורג
קטגוריה:רוסים שנולדו ב-1958
מפלצות בשלג

**מפלצות בשלג** (באנגלית: **Smallfoot**, בתרגום חופשי: "רגל קטנה") הוא סרט אנימציה קומי-מוזיקלי בהפקת האחים וורנר שיצא ב-28 בספטמבר 2018. את הסרט ביים קארי קירקפטריק, ומדבבים אותו צ'נינג טייטום, ג'יימס קורדן, זנדאיה, קומון, לברון ג'יימס, ג'ינה רודריגז ודני דה ויטו. בגרסה העברית של הסרט, את שיר הנושא שרה זוכת הכוכב הבא עדן אלנה.

## עלילה
מיגו הוא יטי אשר מנסה לשכנע את חבריו שקיימים יצורי סמולפוט (בני אדם). במהלך מסעו מיגו פוגש את מיצ'י חברתו אשר עוזרת לו למצוא סמולפוט ולהביא לכפר הוכחה חיה. במהלך המסע גם קולקה וגוואני מצטרפים למסעו, אך נוטשים אותו במהלך הדרך, ובינתיים מיגו ומיצ'י מנסים למצוא את הסמולפוט.

## צוות שחקנים
*צ'נינג טייטום/תמיר גינזבורג - מיגו, יטי מדען אשר מנסה להוכיח על קיומם של הסמולפוט
*ג'יימס קורדן/יפתח אופיר- פרסי, אדם מטפס הרים
*זנדאיה/נועה לפידות - מיצ'י, יטי נקבה אשר מאמינה בסמולפוט והמנהיגה של סח"א
*קומון/גדי אלטמן - שומר הסלעים, יטי זקן ומנהיג
*לברון ג'יימס/שמעון סמיט - גוואנגי, יטי גדול וחבר בסח"א
*ג'ינה רודריגז/ספיר דרמון - קולקה, יטי נקבה וחברה בסח"א
*דני דה ויטו/אייל רוזלס - דורגל, יטי
*יארה שאהידי/שיר אידלסון- ברנדה, בת אדם
*אלי הנרי/רובי מוסקוביץ - פלים, יטי קטן וחבר בסח"א
*ג'ימי טטרו/אלון שר - טורפ, יטי אידיוט
*פטרישיה היטון/לרה אקסלרוד- אמא דובה

## הפצה
הסרט יצא לאקרנים ב-28 בספטמבר 2018 על ידי חברת האחים וורנר.

## הכנסות וביקורות
בארצות הברית ובקנדה, הופץ הסרט לצד "חכם בלילה", "נשים קטנות" ו-"מבוך האימה", שם גרף סכום כולל של 23,045,635 מיליון דולר. בעולם, גרף סכום ראשוני של 48,228,535 מיליון דולר בסך הכל, מתקציב של 80 מיליון דולר. הסרט זכה לביקורות חיוביות, וברוטן טומייטוז, קיבל ציון של 76%.

## קישורים חיצוניים

* 

* 
* טריילר בעברית

## הערות שוליים

קטגוריה:סרטי 2018
קטגוריה:סרטי אנימציה ממוחשבת
קטגוריה:סרטי אנימציה של האחים וורנר
קטגוריה:סרטי האחים וורנר
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטים באנגלית
קטגוריה:אולפני האחים וורנר הנפשה: סרטים
קטגוריה:האחים וורנר הנפשה: סרטים
קטגוריה:סרטי אנימציה על ידידות
בוריס קנצלר

**בוריס קנצלר** (ברוסית: **Борис Канцлер**; נולד ב-16 באפריל 1962 בפרונזה שבברית המועצות, כיום בקירגיזסטן) הוא שחמטאי סובייטי-קירגיזי-ישראלי בדרגת רב-אמן.

נכון לספטמבר 2025, מדורג במקום ה-87 בישראל לפי מד כושר.

## ביוגרפיה
בוריס קנצלר נולד בפרונזה. בשנת 1979 הוא זכה באליפות ברית המועצות לנוער ובשנת 1980 סיים במקום השלישי. הוא התחרה בתחרויות שונות בברית המועצות. לאחר התפרקות ברית המועצות הוא נכלל בנבחרת ארצו לאולימפיאדת השחמט.

בשנת 1995 עלה לישראל. תחרות בתל אביב בשנת 1995 הוא סיים במקום הרביעי. בשנת 1996 הוא חלק את המקום הראשון-שני עם דב צפרוני. באותה שנה בפתח תקווה הוא חלק מקום 1–3 עם אביגדור ביחובסקי. באליפות ישראל 1996 הוא סיים במקומות 7–9 לצד מיכאל אורטובסקי. בשנת 1997 בבאר שבע הוא חלק מקום 2–3 עם סמיון דבויריס (ניצח אדוארד רוזנטליס). באליפות ישראל בשנת 1998 הוא סיים במקום החמישי.

בשנת 2017 ניצח בתחרות בבודפשט.

## קבלת דרגות בינלאומיות
* 1987 - אמן בינלאומי
* 1999 - רב-אמן.

## בוריס קנצלר ב[[אולימפיאדת השחמט]]
בשנת 1992 השתתף קנצלר באולימפיאדת שחמט:

## קישורים חיצוניים

## הערות שוליים

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:ישראלים שנולדו ב-1962
ארקדי רוטשטיין

**ארקדי רוטשטיין** (ברוסית: **Аркадий Ротштейн**; נולד ב-29 באפריל 1961 בלבוב) הוא שחמטאי סובייטי-יהודי-אוקראיני-גרמני בדרגת רב-אמן.

## ביוגרפיה
ארקדי רוטשטיין נולד בלבוב. החל משנת 1988 הוא התחיל להשתתף בתחרויות מחוץ לגבולות ברית המועצות. במהלך שנות ה-90 של המאה ה-20 הוא התגורר באוקראינה. בשנת 1994 הוא ניצח בתחרות שנערכה בפריז לצד אלכסנדר גולדין. החל משנת 1998 רוטשטיין מתגורר בגרמניה ומשחק בליגה המקומית.

בשנת 2001 הוא ניצח בתחרות בינלאומית בגרמניה (הקדים את גנדי פיש שסיים במקום השני ואת לב גוטמן שסיים במקום השלישי). באותה שנה ברקלינגהאוזן הוא סיים במקום הרביעי (מיכאיל פייגין סיים במקום השלישי וזבולון (לאוניד) גופשטיין במקום החמישי).

בשנת 2007 בתחרות שנערכה ביוון הוא חלק את המקום הראשון-שני עם פליקס לוין.

## קבלת דרגות בינלאומיות
* 1990 - אמן בינלאומי
* 1994 - רב-אמן.

## קישורים חיצוניים

קטגוריה:שחמטאים יהודים אוקראינים
קטגוריה:שחמטאים יהודים גרמנים
קטגוריה:רבי-אמנים גרמנים
קטגוריה:רבי-אמנים אוקראינים
קטגוריה:מהגרים מאוקראינה לגרמניה
קטגוריה:גרמנים שנולדו ב-1961
קטגוריה:אוקראינים שנולדו ב-1961
כריסטופר רובין (סרט)

**כריסטופר רובין** (באנגלית: **Christopher Robin**) הוא סרט לייב אקשן אמריקאי, מסוגת דרמה קומית, אשר בוים על ידי מארק פורסטר והופק על ידי Walt Disney Pictures שבבעלות חברת וולט דיסני. הסרט נכתב על ידי ג'ון אוגוסט, גאי ריצ'י וונסה טיילור, בהשראת סיפורו של א"א מילן, "פו הדב", וסדרת סרטי הנפשה של דיסני שמבוססים עליו.

בסרט מככבים יואן מקגרגור, היילי אטוול, ברונטה קרמייקל, מארק גאטיס, ג'ים קאמינגס, כריס או'דאוד, בראד גארט, טובי ג'ונס, ניק מוחמד, פיטר קפלדי וסופי אוקונדו. הסרט יצא לאקרנים בארצות הברית ב-3 באוגוסט 2018.

## עלילה
כריסטופר רובין, הילד הקטן מספרי פו הדב, הוא כיום איש מבוגר שאיבד את כל הדמיון שלו. פו הדב וחבריו נכנסים מחדש לחייו של כריסטופר ועוזרים לו למצוא מחדש את דמיונו.

## צוות השחקנים
*יואן מקגרגור - כריסטופר רובין, איש עסקים שהיה פעם ילד קטן מלא דמיון
*אורטון או'בריאן - כריסטופר רובין הצעיר
*היילי אטוול - אוולין רובין, אשתו של כריסטופר
*ברונטה קרמייקל - מדלין רובין, בתו של כריסטופר
*מארק גאטיס - גילס וינסלו, הבוס של כריסטופר

### מדבבים
*ג'ים קאמינגס - פו הדב וטיגר
*בראד גארט - איה
*טובי ג'ונס - ינשוף
*ניק מוחמד - חזרזיר
*פיטר קפלדי - ארנב
*סופי אוקונדו - קנגה
*וייט דין הול - רו

## השקה
הסרט יצא לאקרנים ב-3 באוגוסט 2018 על ידי סרטי אולפני וולט דיסני.

## שיווק
הכרזה הראשונה של הסרט יצאה ב-5 במרץ 2018. באותו יום פורסם הטיזר הראשון של הסרט.

## קישורים חיצוניים

**ביקורות**
* 
* 
* 

## הערות שוליים

קטגוריה:דיסני: סרטים
קטגוריה:סרטי 2018
קטגוריה:סרטי דרמה אמריקאיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים באנגלית
קטגוריה:סרטים מצוירים למחצה
קטגוריה:סרטי פו הדב
קטגוריה:סרטי משבר אמצע החיים
קטגוריה:סרטי וולט דיסני
קטגוריה:סרטי מארק פורסטר
סבטינו פיסיטלי

**סבטינו "סאבי" פיסיטלי** (באנגלית: **Sabatino "Sabby" Piscitelli**; נולד ב-24 באוגוסט 1983) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה **טינו סבטלי**. כמו כן, פיסיטלי הוא שחקן פוטבול לשעבר, ששיחק בקבוצות טמפה ביי באקנירס, קליבלנד בראונס וקנזס סיטי צ'יפס.

## קריירת היאבקות מקצועית
### WWE
#### NXT (2014–2020)

באוקטובר 2014 פיסיטלי חתם על חוזה פיתוח עם ה-WWE והחל להתאמן במתחם האימונים של הארגון. ב-4 באפריל 2015 ערך את קרב הבכורה שלו בזירה במופע של NXT שלא שודר לטלוויזיה במסגרת קרב באטל רויאל. לאחר עשרה חודשים של אימונים, הוא סבל מזעזוע במהלך מופע של NXT. בחודש אוקטובר של שנת 2015 הוא החל להתחרות תחת השם אנטוני סבטלי, שלאחר מכן קוצר לטינו סבטלי.

את הבכורה הטלוויזיונית שלו ערך ב-12 באוקטובר 2016 בקרב זוגות לצד רידיק מוס נגד הזוג TM-61 במסגרת הסיבוב הראשון של טורניר הזוגות לזכר דאסטי רודס, קרב שבו הפסידו והודחו מהטורניר. ב-4 בינואר 2017 סבטלי ומוס הפסידו לריבייבל (דאש ויילדר וסקוט דוסון). ארבעה חודשים לאחר מכן הפסידו לזוג DIY (ג'וני גרגאנו ותומאסו צ'אמפה). את קרב היחידים הראשון שלו ערך ב-20 בספטמבר בהפסד לג'וני גרגאנו. סבטלי ומוס השיגו את ניצחון הבכורה שלהם ב-25 באוקטובר, כשגברו על אוני לורקאן ודני בורץ'. בתחילת שנת 2018 סבטלי ומוס השתתפו בטורניר הזוגות לזכר דאסטי רודס, וכבר בסיבוב הראשון הפסידו והודחו על ידי קבוצת SAnitY (אלכסנדר וולף ואריק יאנג). ב-25 באפריל במהלך קרב הזוגות נגד ה-Heavy Machinery (אוטיס דוזוביץ' וטאקר נייט) מוס בא לתת יד לסבטלי כדי שיחליף אותו בקרב, אך סבטלי התחמק והשאיר את מוס לבד בזירה מול דוזוביץ' ונייט שניצחו אותם. התחמקות זו של סבטלי סיימה למעשה את החברות בין השניים והפכה את דמותו של סבטלי לדמות הילית (דמות רעה השנואה על הקהל). בסוף אפריל פורסם שסבטלי ספג פציעה בשרירי החזה. ב-17 באפריל 2020, סבטלי שוחרר מהחוזה שלו עקב קיצוצים בתקציב.

## חיים אישיים

פיסיטלי הוא ממוצא חצי איטלקי ומדבר איטלקית בביתו באופן שוטף. כמו כן, יש לו אח בשם שון, שמתאבק בארגונים העצמאיים תחת השם שון סוואג.

## אליפויות והישגים

***הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-351 מתוך 500 המתאבקים הטובים ביותר לשנת 2017

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1983
יחסי יפן–ליטא

**יחסי יפן–ליטא** הם היחסים הדו-צדדיים שבין **[[יפן]]** לבין **[[ליטא|רפובליקת ליטא]]**. ליפן שגרירות בווילנה, ולליטא יש שגרירות בטוקיו. יפן הייתה אחת מהמדינות המעטות שהכירו בכיבוש הסובייטי של המדינות הבלטיות, כולל ליטא.

בפברואר 1992 הוקמה בדנמרק שגרירות יפן שהייתה אחראית על היחסים עם ליטא, ובשנת 1997 הוקמה שגרירות בווילנה. ביוני 1998 הוקמה בטוקיו שגרירות ליטא ביפן.

## היסטוריה

### התקופה שבין שתי מלחמות העולם
ב-3 בינואר 1919 הכירה יפן בליטא דה פקטו, ותאריך זה נחשב לתאריך בו נוסדו היחסים בין שתי המדינות. ב-8 בפברואר 1929 נחתם הסכם שביטל את הצורך באשרות בין שתי המדינות ובשנת 1930 נחתם הסכם סחר ומשלוח.

### בתקופת הסכם ריבנטרופ-מולוטוב
ב-23 בנובמבר 1939 הוקמה הקונסוליה היפנית בקובנה שבליטא בראשות הקונסול צ'יאונה סוגיהארה, עם זאת, בשל הכיבוש הסובייטי של המדינה הקונסוליה נסגרה לאחר שנה בלבד. ב-1940 סייע סוגיהארה להימלטות יהודים על ידי הנפקת אשרות מעבר בקובנה. סוגיהארה היה אז הקונסול במשלחת הדיפלומטית של יפן והתעלם מהוראות ממשלת יפן וסייע בהצלת 10,000 פליטים.

### היחסים כיום
בשנת 1989 נוסדה שותפות הדוקה בין העיר קוג'י  שביפן לקלייפדה שבליטא.

יפן הכירה מחדש בליטא ב-6 בספטמבר 1991, וחודש לאחר מכן שתי המדינות כוננו יחסים דיפלומטיים ביניהן. בשנת 1997 הוקמה שגרירות יפן בליטא ובשנת 1998 הוקמה שגרירות ליטא בטוקיו.

במרץ 2016 שתי המדינות סיכמו על שיתוף פעולה בתחום הבטיחות הגרעינית.

## יחסים צבאיים
באוגוסט 2016 שלוש ספינות הדרכה של חיל הים של יפן הפליגו לנמל קלייפדה על מנת לחגוג 25 שנים של יחסים דיפלומטיים. שר החוץ של ליטא לינאס אנטאנאס לינקביצ'יוס קידם בברכה את כלי השיט היפנים ואת השותפות האיתנה של שתי המדינות המבוססת על ערכי יסוד זהים וציין את הדיפלומט סוגיהארה.

## ביקורים רשמיים
באפריל 2001 ערך נשיא ליטא, ולדאס אדמקוס ביקור רשמי ביפן, ובמהלך ביקורו, ב-11 באפריל נפגש עם ראש ממשלת יפן יושירו מורי ושוחח עמו על השקפותיהם בנושאים שונים, הכוללים את היחסים בין שתי המדינות, היחסים עם רוסיה והצטרפות ליטא לנאט"ו ולאיחוד האירופי.

במאי 2007 הקיסר והקיסרית של יפן אקיהיטו ומיצ'יקו, קיסרית יפן.

## ראו גם

* יחסי ישראל–ליטא
* יחסי לטביה-ליטא
* יחסי יפן-ישראל

## קישורים חיצוניים

* אתר שגרירות ליטא ביפן
* אתר שגרירות יפן בליטא
* אתר פדרציית הג'ודו של ליטא 

## הערות שוליים

קטגוריה:ערכים ללא קטגוריות פיזיות - יחסי חוץ
כריסטיאנה שמידטמר

**כריסטיאנה שמידטמר** (בגרמנית: **Christiane Schmidtmer**; 24 בדצמבר 1939 – 13 במרץ 2003) הייתה שחקנית ודוגמנית גרמנייה.

## ביוגרפיה
שמידטמר נולדה במנהיים לגרטרוד וליאקוב שמידטמר. אביה נעדר ברוסיה במהלך מלחמת העולם השנייה, אמה נישאה בשנית והן עברו להתגורר בהיידלברג. בגיל שבע עשרה שלחה אותה אמה לבית ספר בלונדון על מנת שתלמד אנגלית, ולאחר מכן חזרה שמידטמר למולדתה והשלימה את לימודיה התיכוניים. ב-1959 עברה למינכן על מנת ללמוד משחק, בניגוד לרצון משפחתה ואמה שהייתה מעוניינת שתעסוק ברפואה. במהלך תקופה זו היא שיחקה בהפקות בימתיות לילדים.

בין השנים 1961–1963 עסקה רק במשחק בתיאטרון ולאחר מכן פנתה לתחום הדוגמנות. היא דגמנה למגזיני אופנה גרמניים ומגזיני עירום, לאחר מכן היא הופיעה במגזין "פלייבוי" בארצות הברית, דגמנה לחברת הקוסמטיקה מקס פקטור והייתה הדוגמנית הראשית של "יריד ניו יורק העולמי" ב-1964.

היא הופיעה בהפקות שונות בטלוויזיה והקולנוע הגרמני וב-1965 הופיעה בסרט "ספינת השוטים" כמאהבת יפהפייה, לאחר שבמאי הסרט קיבל המלצה עליה.

ב-1965 גילמה דיילת בלופטהנזה בסרט "בואינג בואינג" לצד טוני קרטיס.

היא הייתה אחת מהשחקניות הגרמניות הבודדות שזכו להצלחה בהוליווד במהלך שנות השישים ויש שהגדירו אותה כ"הייבוא המרגש ביותר מאז מרלן דיטריך". עקב המראה המושך שלה וההופעה הגרמנית האופיינית היא לוהקה פעמים רבות לטייפקאסט של "הגרמנייה האטרקטיבית".

במהלך שנות השבעים היא הופיעה במספר תוכניות אירוח בארצות הברית. ב-1975 שיחקה בסרט המדע הבדיוני "פלישת העכביש הענק" ובסרט "המומחה" עם אדם וסט ומרלן שמידט.

ב-1977 שיחקה בפרק של הסדרה "וונדר וומן".

היא גילמה את פריצי, המורה לפסנתר הסקסית והמכורה למין ב"שפשוף נעים", הסרט השלישי בסדרת "אסקימו לימון".

ב-1980 היא פרסמה את האוטוביוגרפיה שלה במגזין גרמני.

ב-13 במרץ 2003 הלכה לעולמה בגרמניה.

## קישורים חיצוניים

* 

*כריסטיאנה שמידטמר באסקימו לימון

קטגוריה:דוגמניות גרמניות
קטגוריה:שחקניות קולנוע וטלוויזיה גרמניות
קטגוריה:דוגמנים גרמנים
קטגוריה:שחקני קולנוע וטלוויזיה גרמנים
קטגוריה:גרמניות שנולדו ב-1939
קטגוריה:גרמנים שנולדו ב-1939
קטגוריה:גרמניות שנפטרו ב-2003
קטגוריה:גרמנים שנפטרו ב-2003
יחסי הודו–ליטא

[ממוזער|שגריר ליטא בהודו יוליוס פרנביצ'יוס מגיש את [כתב האמנה|כתב האמנתו לנשיא הודו ראם נאת' קובינד, 2018]]
**יחסי הודו–ליטא** הם היחסים הדו-צדדיים שבין **[[הודו|הרפובליקה של הודו]]** לבין **[[ליטא|רפובליקת ליטא]]**.

## היסטוריה
היחסים הראשונים של הודו עם ליטא היו באמצעות מיסיונרים ליטאים נוצרים שנסעו להודו ב. במהלך המאה ה-19 גבר העניין הליטאי בהודו לאחר שהתגלה דמיון בין השפה ההודית סנסקריט לבין הליטאית. בין השפות האירופיות, ליטאית היא הקרובה ביותר לסנסקריט.

האדריכל היהודי הדרום אפריקאי הרמן קלנבאך, יליד ליטא, היה ידיד קרוב של מהטמה גנדי. השניים נפגשו ב-1904 בדרום אפריקה. קלנבאך ליווה את גנדי בצום הראשון שלו, ואת עזיבתו ללונדון ב-1914. קלנבאך גם תרם 1,000 דונם של קרקע אשר נקרא לימים חוות טולסטוי. ב-2 באוקטובר 2015, ביום ההולדת ה-146 של גנדי, חשפו ראש ממשלת ליטא, אלג'ירדאס בוטקוויצ'יוס ושר החקלאות של הודו, מוהאן קונדארייה, פסל של קלנבאך וגנדי. שגריר ליטא בהודו, לימונאס טלאט קלפשה, אמר:

### כיום
הודו הכירה בליטא ב-9 בספטמבר 1991, וכוננה יחסים דיפלומטיים עמה ב-25 בפברואר.

ליטא הקימה שגרירות בניו דלהי ב-1 ביולי 2008.

ב-2005 הצהיר שר החוץ ההודי נטאוור סינג כי הודו תפתח שגרירות בליטא. ביולי 2014 קרא שר החוץ של ליטא להודו להקים שגרירות בווילנה. הודו עדיין לא פתחה שגרירות במדינה, אם כי היא הקימה קונסוליה לשם כבוד בווילנה ב-6 בפברואר 2015.

באוקטובר 2015 חתמו שתי המדינות על הסכם דו-צדדי לשיתוף פעולה בחקלאות. הן גם הסכימו להגדיל את שיתוף הפעולה שלהן בתחומים כגון מזון וחלב.

## יחסים כלכליים
הסחר בין שתי המדינות הסתכם בשנת 2009 ב-117.9 מיליון דולר, ב-2010 ב-184 מיליון דולר ובשנת 2011 ב-203 מיליון דולר, ורשם עלייה באופן עקבי. הייצוא העיקרי של הודו לליטא הוא תרופות מוצרי קוסמטיקה, טקסטיל ומוצרי צריכה. הייצוא העיקרי של ליטא להודו הוא מכשירי חשמל, מכשירי אופטיקה, מוצרי היי-טק, מתכות, כימיקלים, גופרית, סיד ומלט.

לשכת המסחר ההודו-בלטית (IBCC) הוקמה בווילנה בשנת 2009. פורום הודו-ליטא נחנך בספטמבר 2010.

## יחסים תרבותיים
יש עניין גובר והולך בליטא במוזיקה וריקודים הודיים, יוגה, איור ודה, וביצירותיו של רבינדרנת טאגור.

## תיירות
נכון לשנת 2014, מדי שנה מבקרים בהודו כ-3,00 אזרחי ליטא.

## קישורים חיצוניים

* אתר לשכת המסחר ההודו-בלטית
* הפורום ההודו-ליטאי

## הערות שוליים

קטגוריה:ערכים ללא קטגוריות פיזיות - יחסי חוץ
מקסין ווטרס

**מקסין מור ווטרס** (באנגלית: **Maxine Moore Waters **, נולדה ב-15 באוגוסט 1938) היא פוליטיקאית אמריקנית מן המפלגה הדמוקרטית, אשר חברה בבית הנבחרים של ארצות הברית מאז ינואר 1991 מטעם קליפורניה. ווטרס היא האישה האפרו-אמריקאית הוותיקה ביותר המכהנת כיום בקונגרס (מבין 12 נשים אפרו-אמריקניות).

בשנים 1976–1990 הייתה ווטרס חברה באספה הלאומית של קליפורניה (הבית התחתון של הפרלמנט המקומי). ידועה בשל התנגדותה למלחמת עיראק ובביקורתה כלפי הנשיאים מן המפלגה הרפובליקנית ג'ורג' הרברט ווקר בוש, ג'ורג' ווקר בוש ודונלד טראמפ.

## ביוגרפיה
ווטרס נולדה ב-15 באוגוסט 1938 בסנט לואיס, מיזורי, החמישית מתוך 13 ילדים. כשהייתה ווטרס בת שנתיים, אביה עזב את הבית והיא נשארה לגדול אצל אמה. בשנת 1961 עברה עם משפחתה ללוס אנג'לס, שם עבדה בבית חרושת לטקסטיל. בשנת 1966 סיימה לימודי סוציולוגיה באוניברסיטת קליפורניה בלוס אנג'לס. בשנת 1973 החלה לעבוד בעירייה וכשלוש שנים מאוחר יותר נבחרה לפרלמנט של קליפורניה. בזמן פעילותה באספה המקומית, פעלה ווטרס למען הפסקת הפעילות הכלכלית בין קליפורניה לבין משטר האפרטהייד בדרום אפריקה.

בשנת 1990 נבחרה ווטרס לראשונה לבית הנבחרים, עם כ-79% מקולות הבוחרים במחוז הבחירה שלה.

בבחירות לנשיאות ארצות הברית שנערכו בשנת 2008 תמכה ווטרס בתחילה בהילרי קלינטון, אך העבירה את תמיכתה למועמד ברק אובמה, לאחר שזכה בפריימריז המפלגתיים. באוגוסט 2011 ווטרס ביקרה את אובמה על כך שאינו פועל מספיק למען חיזוק הקהילה השחורה., זאת במיוחד לאור אחוז האבטלה הגבוה שעמד באותה התקופה בקרב אוכלוסייה זו (15.9%). בשנת 2018 קואליציית היהודים הרפובליקנים קראה לווטרס להתפטר מתפקידה בגלל קשריה הטובים עם לואיס פרחאן, מנהיג ארגון אומת האסלאם. ווטרס גינתה את השלטון הקומוניסטי בקובה, ושיבחה את הממשל כאשר נקט בתהליכי דמוקרטיזציה. היא התנגדה לאמברגו האמריקני על המדינה. היא גם גינתה רבות את ממשלו של טראמפ, וקראה להדיחו פעמים רבות, במיוחד לאחר פרישתו מהסכם הגרעין האיראני. ווטרס טוענת כי טראמפ הוא "אנוכי וגזען שלא ראוי לכהן כנשיא". היא התנגדה רבות למלחמת עיראק מאז פריצתה.

## קישורים חיצוניים

* 

* 

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:פוליטיקאיות אפרו-אמריקאיות
קטגוריה:פוליטיקאים אפרו-אמריקאים
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת המדינה של קליפורניה בלוס אנג'לס
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
פסטיבל סנטה אסתריקה

ממוזער|איקונוגרפיה של סנטה אסתריקה.

**פסטיבל סנטה אסתריקה** היה חג כתחליף לפורים שיצרו האנוסים היהודים מספרד בשלהי המאה ה-15 בעקבות גירוש ספרד ופעולת ניצור היהודים על ידי האינקוויזיציה הספרדית.

הפסטיבל נסב על דמות קדושה נוצרית בדויה, שהייתה למעשה מבוססת מאוד על אסתר המלכה, ובמהלכו צמו נשים מקרב "הנוצרים החדשים" כדי לחקות את צומם של אסתר, מרדכי ויהודי פרס בטרם נפגשה עם אחשוורוש בשושן הבירה. האנוסים היהודים לקחו עמם את החג גם בהגירתם לפורטוגל בטרם גירוש פורטוגל ב-1497, ולאחר מכן הביאו אותו עמם גם אל העולם החדש.

למרות שהיה מסוכן עבור האנוסים לחגוג את פסטיבל סנטה אסתריקה שהכיל אלמנטים שמעידים על שימור היהדות בקרב האנוסים (עליהם נאסר עד חורמה כל שמירה של סממן יהודי), מסמכים מהאינקוויזיציה המקסיקנית מעידים על כך שאכן התקיים החג גם בהגעת האנוסים למקסיקו. 
לפי ההיסטוריונית היהודייה, ג'נט לייבמן ג'ייקובס, נשים אנוסות נהגו להדליק נרות לכבוד הקדושה הפיקטיבית אסתריקה, ובישלו ביחד עם בנותיהן מאכלים כשרים לכבוד משתה במהלך הפסטיבל כך שהעבירו את הידע על המטבח היהודי ומאכלים מסורתיים לדורות הבאים.. חגיגות הפורים ההמוניות והפומביות נהפכו לסעודות משפחתיות בדלתיים סגורות. מעבר לחגיגות הפסטיבל, נהגו האנוסים לכבד את אסתר בעזרת הכנת יצירות אמנות איקונוגרפיות שלה שעיטרו את בתיהם במהלך ימות השנה.

צאצא אנוסים בשם גבריאל דה גרנדה ממקסיקו התוודה בשנת 1643 כי נשים במשפחתו חילקו את שלושת ימי הצום ביניהן - כל אחת תצום יום אחד מתוך סך שלושת הימים. האינקוויזיציה המקסיקנית גילתה עליו והוא ומשפחתו נענשו בהוצאה להורג באמצעות העלאה על המוקד בעוון "התייהדות".

בספרו "צום אסתר ותורת האנוסים" ("“The Fast of Esther in the Lore of the Marranos”), טוען החוקר, משה אורפלי, כי הצום עזר לאנוסים שחיו בתחושה מתמדת של רדיפה ומועקה על כך שהם "חוטאים" בהתנהגות כנוצרים כלפי חוץ, ואילו כיהודים בתוך ביתם, לחוש כפרה.

במהלך השנים 1964 עד 1974 החל הארכיבישוף, פיטר דייוויס, שהיה מופקד על סנטה פה להטיף כנגד הפסטיבל של סנטה אסתריקה לאחר שחקר את תופעת הנחת דמויות איקוניות בצורת אסתר בבתים שהייתה נפוצה בקרב אישים ממוצא היספני שחיו בדרום-מערב ארצות הברית ומספר החוגגים אותו דעך משמעותית. דייוויס הסביר לעדת מאמיניו כי מקור הפסטיבל הוא בחג הפורים היהודי וכי אין כלל קדושה נוצרית בשם "אסתריקה".

לפי הספר "The Book of Esther in Modern Research" של לאונרד גרינספון וסידני ווייט קרופורד, בתיעודי האמנות הנ"ל של אסתר שהיו נפוצים באמריקה ניתן להבחין במוטיב שבו אסתריקה עוטה כתר על ראשה ואוחזת בידה לולאת חבל שמביעים יחדיו לדידם את העובדה כי היהדות היא משהו מלכותי, ואילו יש סכנה כי אם ייתפסו המאמינים צאצאי האנוסים, סופם יהיה בתלייה.

ביצירות האמנות הנלוות לחג זה בניו מקסיקו, את ה"קדושה הנוצרית" אסתר מלווים ברקע וילונות אדומים שמתחמים את האיקונה.

## קישורים חיצוניים
* 

## הערות שוליים

קטגוריה:חגים ומועדים
קטגוריה:יהדות ספרד
קטגוריה:יהדות פורטוגל
קטגוריה:פורים
קטגוריה:אנוסים
קטגוריה:צאצאי אנוסים
קטגוריה:יהדות אמריקה הלטינית
סורי (זמרת)

**סוזנה מארי קורק** (באנגלית: **Susanna Marie Cork**; הידועה בשם הבמה **סוּרי**, הנכתב לעיתים גם באיות "**סו-רי**" (באנגלית: **SuRie**), כסוג של הלחם בסיסים של שמה; נולדה ב-18 בפברואר 1989) היא זמרת אנגלייה. ייצגה את הממלכה המאוחדת באירוויזיון 2018 שהתקיים בליסבון שבפורטוגל.

## ביוגרפיה
קורק נולדה בהרלו, אסקס שבממלכה המאוחדת. בגיל 12 החלה לכתוב שירים. כילדה הופיעה כסולנית בפני הנסיך צ'ארלס. הופיעה במקומות נחשבים בממלכה המאוחדת, בהם אולם אלברט הול וקתדרלת סנט פול, ובעולם במקומות נוספים כגון בבזיליקת סן מרקו בוונציה.

שם הבמה שלה הוא הלחם של שני שמותיה הפרטיים, סוזנה ומארי. היא בוגרת האקדמיה המלכותית למוזיקה שבלונדון. כבוגרת חינוך קלאסי היא יודעת לנגן בפסנתר ובאבוב. בנוסף למדה ביצוע שירה. סורי עבדה בין השאר עם האמנים ויל יאנג וכריס מרטין.

בשנת 2015 השתתפה סורי באירוויזיון 2015 כזמרת ליווי וכרקדנית של הזמר הבלגי לואיק נוטה שסיים את התחרות במקום הרביעי. באירוויזיון 2017 שימשה כמנהלת המוזיקלית של הזמרת הבלגית בלאנש.

בפברואר 2018 היא השתתפה בתוכנית לבחירת נציג הממלכה המאוחדת ""  שהופקה על ידי רשת BBC. במסגרת התוכנית השתתפו שישה מתחרים, והזוכה נבחרת על פי ניקוד שקיבלו מאישים בתעשיית המוזיקה ומהציבור. היא ביצעה את השיר "Storm" (סערה) שנכתב על ידי ניקול בלייר, גיל לואיס ושון הארגריבס ונבחרה לייצג את הממלכה המאוחדת עם השיר באירוויזיון 2018 בליסבון. כיוון שהממלכה המאוחדת היא אחת מחמש מדינות הזוכות למעמד קבוע בגמר האירוויזיון, עלתה סורי כנציגה הבריטית באופן אוטומטי לגמר.

בעת מופע גמר האירוויזיון כאשר שרה את השיר, פרץ אדם לבמה, לקח ממנה את המיקרופון וצעק: "הנאצים של התקשורת הבריטית, אנו דורשים חירות!" ("Nazis of the UK media, we demand freedom!"). לאחר הפסקה קצרה היא המשיכה בביצוע השיר. בתום השמעת כל השירים הוצע לה לבצע את השיר שוב, אך היא סירבה בנימוק שהיא גאה בהופעתה. בסיום חלוקת הניקוד, התברר שהשיר הגיע למקום ה-24.

כשנה לאחר התחרות הודתה הזמרת כי היא סובלת מהפרעה פוסט טראומטית בשל ההתפרצות לבמה בזמן ביצוע השיר.

## דיסקוגרפיה
*2016 - "Something Beginning With ..."

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:משתתפי אירוויזיון 2018
קטגוריה:אמנים בריטים הידועים בשם במה
קטגוריה:נציגי הממלכה המאוחדת באירוויזיון
קטגוריה:אנגלים ממוצא יהודי-גרמני
קטגוריה:אנגליות שנולדו ב-1989
קטגוריה:אנגלים שנולדו ב-1989
אנטולי ויקטורוב

**אנטולי דמיטרייביץ' ויקטורוב** (ברוסית: **Анатолий Дмитриевич Викторов**; נולד ב-1954, מוסקבה) הוא דיפלומט רוסי, שגריר רוסיה בישראל מאז אפריל 2018.

## קריירה
הוא השלים את לימודיו בפקולטה ליחסים בינלאומיים של המכון הממלכתי ליחסים בינלאומיים של מוסקבה ב-1980. ב-1992 המשיך את לימודיו באקדמיה הדיפלומטית של משרד החוץ של רוסיה.

עבד כמזכיר בשגרירות הסובייטית באנגולה בשנים 1985–1990. כיהן כיועץ במשרד החוץ, תחילה במחלקת חבר המדינות (בשנים 1992–1993) ולאחר מכן במחלקת הארגונים הבינלאומיים ובנציגות רוסיה באומות המאוחדות.

כיהן כסגן מחלקת הארגונים הבינלאומיים במשרד החוץ בשנים 2000–2003 ולאחר מכן עמד בראש הנציגות האזורית של רוסיה בבוסניה והרצגובינה ועמד בראש המחלקה לענייני זכויות אדם ושיתוף פעולה הומניטרי במשרד בחוץ משנת 2013.

באפריל 2018 מונה לתפקיד שגריר רוסיה בישראל.

## חיים אישיים
הוא דובר רוסית, אנגלית, גרמנית, סרבית, פורטוגזית, קרואטית וצ'כית. נשוי ולו בן ובת.

## קישורים חיצוניים

* 

## הערות שוליים

קטגוריה:שגרירי ברית המועצות ורוסיה בישראל
קטגוריה:דיפלומטים רוסים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1954
פורטרטים ונופים

"**פורטרטים ונופים**" (1983-1985) היא סדרה של ציורים שיצרה האמנית הישראלית דגנית ברסט.

## תיאור
"פורטרטים ונופים" היא סדרת ציורים שיצרה דגנית ברסט בין השנים 1983–1985. הן הוצגו לראשונה בתערוכה בשם "פורטרטים ונופים" שהתקיימה בשנת 1985 בגלריה ג'ולי מ. בתל אביב-יפו בין התאריכים 31 במרץ - 22 באפריל והתפרסמה תחת הכינוי "פורטרטים ונופים" אף כי למעשה מופיעים בה רק פורטרטים, והמילה "נופים" צורפה כאירוניה מינית.

הסדרה מכילה קבוצה גדולה של עבודות, מרביתן בגובה של 66 ס"מ וברוחב של 100 ס"מ, בהן מופיעים דמויות של ראשי גברים, הלקוחות מתוך דפי לטרסט. ראשים אלו הם בעלי חזות גנרית, כמעיון אב-טיפוס של גבר. הם הועברו אל הנייר בטכניקה של הדפס רשת. סביבן, יצרה האמנית מארג של סימנים גרפיים, שצוירו בטכניקות שונות כגון צבעי מים, גואש ובעזרת עט לבד (לורדים), המחברים בין הדמויות הללו. ביצירה לא נעשה שימוש בצבעי פנדה, כמו כן הלורדים אינם זוהרים. יצירת הסדרה הושפעה מן הנובלה הסאטירית "שטוחלנדיה: רומאנסה רבת-ממדים" (Flatland: A Romance of Many Dimensions) מאת אדווין אבוט אבוט. בנובלה זו מתאר אבוט עולם דו-ממדי שתושביו הם מצולעים המתחלקים לקאסטות שונות בהתאם למספר צלעותיהם. בנוסף, הנשים בעלילה מתוארות כקווים ישרים, שהם, לטענת המספר, משולשים שווי שוקיים בעלי זווית ראש חדה מאוד. טענה זו מתחברת למוסבר בספר לגבי התושבים המשולשים: שבעצם זווית הראש של המשולש הנה מדד לרמת האינטליגנציה של היצור שזו צורתו, ובכך טוען בעצם שהיצורים ממין נקבה בשטוחלנדיה הם בעלי האינטליגנציה המינימלית האפשרית. כך נוצר למעשה עולם גברי לחלוטין אשר הנשים בו נראות כנקודה חסרת ממדים כאשר מביטים בהן מאחור או מלפנים, ולמעשה כמעט ואין נראות. מאידך, הן היצורים המסוכנים ביותר בשטוחלנדיה מאחר שהתקלות אקראית בקצה החד של נקבה עלול להסתיים בפציעה קשה ואף במוות, כאשר הנשים הן בעצם ה"חודרות" וחדירתן עלולה להיות קטלנית. לכן מחויבות הנקבות לזוז באופן תמידי מצד לצד, "לענטז" כדי שיבחינו בהן ולא יתקלו בהן, והחינניות והטבעיות בה הן עושות זאת הם מקור גאווה לזכר.

ברוב העבודות בסדרה ברסט יצרה צמדים של ראשים, שחוברו ביניהם בעזרת פס עבה בצבע ורוד. חלק מהפסים מעט דקים יותר. על חלק מן הראשים מצויר קו שחור דק, ועל אחד מהם מופיעה נקודה זעירה. ב-אחד הציורים, הראש השמאלי העליון ביותר דומה לשחקן הקולנוע לארי פייג' כאשר קו השיער שלו מורם מעט ושיער הרקה השמאלית מופרד בקו דק משיער הקרקפת העליונה, וכן הפס המחבר את ראשו לראש ה"פנטום" מימינו נראה קרוע מעט בקצהו הימני ביותר. במבט מקרוב נראית שערה דקיקה כהה יותר המבצבצת מתוך פס זה. דימוי זה יכול להתפרש כאובדן הזהות הגברית כפי שהאמנית תופסת אותו וכפי חוט המחשבה שהרקע ממנו מגיעה האומנית מכתיב. בכמה ציורים מופיעים הראשים על רקע של מעגלים שונים העשויים להתפרש כדימויים של מים, או לחלופין דימוי של איברי מין. התיאור המדעי-סאטירי של אבוט מומר בעבודות אל מרחב של אמנות ושל מיניות. מיניות זו באה לביטוי גם בדימויי איקונוגרפי של סיגרים, שמעשנים חלק מן הדמויות, וגם בטקסט "Rose as Ralph" המופיע באחת מן העבודות.
השימוש בצבעים מתכתב עם נטיותיה של האומנית, וסלידתה ממדע.

עבודות מן הסדרה נמצאות באוסף מוזיאון ישראל, ירושלים, אוסף בנק לאומי ובאוספים אחרים.

## הערות שוליים

קטגוריה:דגנית ברסט
קטגוריה:הדפסי רשת
קטגוריה:הדפס ישראלי
קטגוריה:ציור ישראלי
השמורה הביוספרית של לוברון-לור

**השמורה הביוספרית של לוברון-לור** (בצרפתית**Réserve de biosphère du Luberon-Lure**) נמצאת בדרום צרפת במחוז ווקלוז שבחבל פרובאנס-אלפ-קוט ד'אזור.

האזור הוכרז כשמורת טבע אזורית  בשנת 1977. בדצמבר 1997 הוכר על ידי אונסק"ו כשמורה הביוספרית של לוברון. השמורה הורחבה ב-2010 ושמה שונה לשמורה הביוספרית של לוברון לור.

שטח השמורה הוא 244.6 קמ"ר. השמורה מתחלקת לשלושה אזורים: אזור הליבה ששטחו 25.3 קמ"ר, האזור החוצץ ששטחו 53.6 קמ"ר ואזור המעבר ששטחו 165.8 קמ"ר.

## גאוגרפיה
בשמורה עמקים והרים בעלי אופי ים תיכוני. ההרים כוללים את רכס לוברון שפסגתו היא בגובה 1125 מטר ואת רכס ווקלוז שפסגתו היא בגובה 1256 מטר. בעמקים עוברים מספר נהרות, ביניהם קלבון (Calavon), לרג (Largue) ולוזון (Lauzon). גבול השמורה במזרח ובדרום הוא הקמט הקערי של נהר דורנס (Durance).

## הנוכחות האנושית
האזור היה מיושב כבר בתקופות פרהיסטוריות. כיום יש בו ערים ועיירות ובהן מונומנטים ובניינים לשימור. בתחום השמורה גרו ב-1997 כ-300,000 בני אדם. הכפר גורד שנמצא בשמורה מהווה אטרקציה תיירותית חשובה.

## מאפיינים אקולוגיים
הנוכחות האנושית הארוכה באזור יצרה נוף שהוא שילוב של יישובים וביאוטופים עם מגוון ביולוגי עשיר: יערות אלונים, אורנים עצי אשור; צמחי נהרות ושטחי מרעה. אולם לזניחתן של שיטות החקלאות המסורתיות יש השלכות שליליות על הפאונה והפלורה, והדבר מחייב מאמצי שימור.

## קישורים חיצוניים

* 

* השמורה באתר של אונסק"ו (אנגלית)

קטגוריה:פרובאנס-אלפ-קוט ד'אזור: גאוגרפיה
קטגוריה:צרפת: שמורות ביוספריות
יחסי הפיליפינים–מצרים

**יחסי הפיליפינים–מצרים** הם היחסים הדיפלומטיים שבין **[[הפיליפינים|רפובליקת הפיליפינים]]** לבין **[[מצרים|רפובליקת מצרים הערבית]]**.

## סקירה כללית
היחסים הדיפלומטיים בין מצרים לפיליפינים כוננו ב-3 במרץ 1946. ב-18 בינואר 1955, נחתם הסכם ידידות בין המדינות. מדינת הפליפינים פתחה את שגרירותה בקהיר בשנות ה-60, זו הייתה השגרירות היחידה שפתחה ביבשת אפריקה עד אמצע שנות השבעים.

## יחסים כלכליים

* בשנת 2016, שווי הסחורה שיוצאה מהפליפינים למצרים הגיעה לסך 18.9 מיליון דולר אמריקאי והיא כללה רהיטים, שנאים חשמליים, מוצרי ניקיון, דגים מועבדים, מיץ פירות, פירות טרופים ועוד. באותה שנה, שווי הסחורה שיוצאה ממצרים לפיליפינים הגיעה לסך 20.5 מיליון דולר אמריקאי והיא כללה טבק, נפט מזוקק, בגדים, אוטובוסים ועוד.
* בשנת 2015, שווי הסחורה שיוצאה מהפליפינים למצרים הגיעה לסך 32.2 מיליון דולר אמריקאי והיא כללה שנאים חשמליים, טבק, דגים מועבדים, מיץ פירות, פירות טרופים ועוד. באותה שנה, שווי הסחורה שיוצאה ממצרים לפיליפינים הגיעה לסך 7.85 מיליון דולר אמריקאי והיא כללה טבק, נפט מזוקק, גבינה, מכוניות ועוד.

## ייצוג

* מצרים מיוצגת בפיליפינים על ידי שגרירות שהיא מחזיקה במקאטי.
* הפיליפינים מיוצגת במצרים על ידי שגרירות שהיא מחזיקה בקהיר, בירת מצרים.

## הערות שוליים

קטגוריה:ערכים ללא קטגוריות פיזיות - יחסי חוץ
דאשה גונזלס

**דאשה יאניס קורט** (באנגלית: **Dasha Janis Kuret**; שמה לפני הנישואים **גונזלס**; נולדה ב-14 באפריל 1988), הידועה יותר בשם הבמה שלה, **דאשה גונזלס** היא דוגמנית, מתאבקת, מראיינת וקריינית אמריקאית, המופיעה בארגון ההיאבקות All Elite Wrestling (AEW). היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה **דאשה פואנטס**.

## ביוגרפיה

גונזלס נולדה וחיה באורלנדו, פלורידה ולאחר מכן למדה באוניברסיטה של מרכז פלורידה, שם למדה מיקרוביולוגיה וביולוגיה מולקולרית, שאת מקצועות אלה סיימה בשנת 2012. היא הייתה פעילה בשחייה, קפיצה למים והתעמלות עד שספגה פציעה בברך בקיץ של שנת 2014, פציעה שהכריחה אותה להפסיק.

## קריירת היאבקות מקצועית
### WWE (2014–2019)

דאשה חתמה על חוזה עם ה-WWE בשנת 2014 ונשלחה למתחם הפיתוח של NXT בחודש מאי תחת שם הבמה **דאשה פואנטס**. באפריל 2015 ערכה את הופעת הבכורה שלה בזירה במהלך מופע של NXT שאינו שודר לטלוויזיה לצד דנה ברוק ובקי לינץ' בהפסדן לכרמלה, אלכסה בליס ודווין טיילור. מאוחר יותר באותה שנה, פואנטס החלה להופיע כמראיינת מאחורי הקלעים בתוכנית NXT. פואנטס הופיעה באירוע NXT TakeOver: Unstoppable, שהתקיים ב-20 במאי 2015, כמלווה לזירה של טיילר בריז.

ב-9 באפריל 2019, דווח שפואנטס פוטרה מה-WWE בגין סיבות שאינן ידועות.

### All Elite Wrestling (2019–היום)

בחודש אוגוסט 2019, נודע שקורט חתמה על חוזה בארגון ההיאבקות All Elite Wrestling (AEW). חודשיים לאחר מכן, נודע שגונזלס תהיה חלק מצוות השידור הספרדי עבור התוכנית המשנית השבועית *AEW Dark*. ב-4 בנובמבר, במהלך פרק של תוכנית זו, גונזלס הופיעה לצידו של המנחה טוני שיבאני, כשלאחר מכן נודע שהיא תשמש כמנחה הנוספת לצידו של האחרון. ב-29 בנובמבר בפרק של התוכנית השבועית *Dynamite*, גונזלס מילאה את מקומו של ג'סטין רוברטס ככרוזה לאחר שהוא הותקף מוקדם יותר באותו הערב. ב-10 באוגוסט במסגרת הסיבוב הראשון של טורניר גביע זוגות הנשים של AEW, היא ערכה את קרב הבכורה שלה בארגון לצידה של רייצ'ל אלרינג, כשביחד הן הפסידו לאיווליס ודיאמנטה וכתוצאה מכך הן הודחו מהטורניר.

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-AEW
קטגוריה:מתאבקות ה-NXT
קטגוריה:בוגרות אוניברסיטת מרכז פלורידה
קטגוריה:בוגרי אוניברסיטת מרכז פלורידה
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
ולנטין מוסקבין

**ולנטין ארטורוביץ' מוסקבין** (באוקראינית: **Валентин Артурович Москвін**) (נולד ב 8 בינואר 1968 באיוונו-פרנקיבסק) הוא כדורגלן עבר אוקראיני ששיחק בעמדת החלוץ. כיום מאמן קבוצות נוער וקבוצות חובבים באוקראינה.

## ביוגרפיה
מוסקבין גדל במחלקת הנוער של מועדון הכדורגל ספרטק איוונו-פרנקיבסק. בשנת 1985, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר שלוש שנים עבר לקבוצת הצמרת האוקראינית דניפרו דנפרופטרובסק. מוסקבין שיחק בשורות דניפרו (במצטבר) שבע שנים. בעונת 1993-94 שיחק מוסקבין בישראל בקבוצת הפועל כפר סבא. ובתום העונה חזר לשחק בדניפרו.

בשנת 1996 עזב את דניפרו סופית, וחתם לעונה אחת בקבוצת קריוובס. בסוף 1997 הוזמן לשחק בקבוצת טיסמניצה שהפכה מקבוצת חובבים לקבוצה מקצוענית ושיחקה בליגה האוקראינית השנייה. מוסקבין שותף בכמה משחקים, אך נאלץ לפרוש ממשחק פעיל בשל פציעה.

מוסקבין זומן כמה פעמים לסגל נבחרת אוקראינה, אך שותף במשחק אחד בלבד - משחק ידידות מול נבחרת בלארוס בשנת 1992.

לאחר פרישתו ממשחק פעיל פנה מוסקבין אל קריירת האימון, וכיום הוא מאמן קבוצות נוער וחובבים במערב אוקראינה.

## קישורים חיצוניים

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני נבחרת אוקראינה
קטגוריה:כדורגלני דניפרו
קטגוריה:כדורגלני הפועל כפר סבא
קטגוריה:כדורגלני קריוובס
קטגוריה:כדורגלנים זרים בישראל
קטגוריה:אוקראינים שנולדו ב-1968
מרי (טורקמניסטן)

**מרי** (בטורקמנית: **Mary**; ברוסית: **Мары**; בפרסית: **مرو** - **מרב**) היא עיר במדבר קאראקום שבמזרח טורקמניסטן ובירת המחוז הנושא שם זהה. על פי מפקד האוכלוסין האחרון משנת 2022, התגוררו בעיר 167,027 בני אדם, והיא העיר הרביעית בגודלה בטורקמניסטן (אחרי אשגבאט, טורקמנאבאט ודשוגוז). לפי מסורת החריידים, מרים, אם ישו, קבורה בעיר. מרי היא העיר הרביעית בחשיבותה הכלכלית במדינה. העיר נחשבת למרכז תעשייתי ומסחרי חשוב, במיוחד של כותנה, דגנים, עורות וצמר.

## היסטוריה
באזור מרי שכנה העיר מרב העתיקה אשר ישבה על דרך המשי. אזור זה נכבש על ידי האימפריה הרוסית בשנת 1884. באותה השנה נוסד היישוב המודרני בתור מרכז מנהלי וצבאי רוסי. באוגוסט 1918 התרחש עימות בין הכוחות הרוסים לבין צבא הודו הבריטית. היה זה העימות הראשון בין רוסיה לממלכה המאוחדת מאז מלחמת קרים. בשנת 1992, לאחר התפרקות ברית המועצות ועצמאותה של טורקמניסטן, הפכה מרי למרכזו של מחוז מרי. בשנת 2012 מרי הוכרזה כאחת מבירות התרבות של חבר המדינות.

## ערים תאומות
* 
* 
* 

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טורקמניסטן: ערים
קטגוריה:יישובים שהוקמו ב-1884
האנדרטה לחללי אוניברסיטת תל אביב במערכות ישראל

**האנדרטה לחללי אוניברסיטת תל אביב במערכות ישראל**, שניצבת בקמפוס האוניברסיטה בתל אביב, מנציחה את שמות 169 תלמידי ועובדי האוניברסיטה שנפלו במערכות ישראל. היא עוצבה על ידי הפסל מיכאל גרוס ונחנכה בשנת 1985.

האנדרטה ניצבת בתחומי גן נטוע דשא, שהוקם לזכר הנופלים בשולי המדשאה המרכזית בקמפוס, בקרבת בית הכנסת והמרכז למורשת היהדות על שם צימבליסטה. 

האנדרטה היא חצר מלבנית מרוצפת חצץ בעלת קירות לבנים עשויים אבני כורכר מסותתות, השקועה בקרקע לעומק של כמטר. טור מדרגות צר יורד לתוכה באחת מצלעותיה הצרות. על גבי הקיר שמול המדרגות מוצגים שמות הנופלים על גבי לוחות מתכת לפי סדר נפילתם. הצלע הארוכה של החצר מימין למדרגות בנויה כקיר מצופה אבן חול, הבולט מעל פני הקרקע. בקיר זה חרותה הכתובת "לזכר חללינו במערכות ישראל". בסמוך לצלע האנדרטה הנושאת את שמות הנופלים מונף דגל ישראל על גבי תורן. גדר חבל מקיפה את האנדרטה סביב.

250px|ממוזער|ימין|אתר הזיכרון וברקע המרכז ע"ש צימבלסיטה

## קישורים חיצוניים

* 
* שמות הנופלים, באתר אוניברסיטת תל אביב

## הערות שוליים

קטגוריה:אוניברסיטת תל אביב: יצירות אמנות
נופלי אוניברסיטת תל אביב
קטגוריה:יצירות משנת 1985
קרחון רניק

**קרחון רניק** (באנגלית: **Rennick Glacier**) הוא קרחון גדול ממדים, והוא אחד מהגדולים בקרחוני אנטארקטיקה.

אורכו של הקרחון 320 קילומטרים ורוחבו בין 32 ל-48 קילומטרים, כאשר בקרבת חוף הים רוחבו של הקרחון כ-16 קילומטרים. הקרחון נשפך למפרץ רניק, וקרוי על שם המפרץ.

הקרחון זורם על רמת הקוטב, לכיוון מערב מרכס מסה. הקרחון מקיף בזרימתו את הר שורט.

גובהו של הקרחון במוצאו 806 מטרים מעל פני הים.

## היסטוריה
חלקו של הקרחון הקרוב לחוף הים צולם על ידי צי ארצות הברית, במהלך מבצע קפיצה גבוהה (מבצע היי ג'אמפ) בין השנים 1946–1947.
חלקו העליון של הקרחון נחקר על ידי משלחת חציית ארץ ויקטוריה (Victoria Land Traverse) בפברואר 1960, במסעם לטפס על הר ולקאם ב-10 בפברואר 1960. הראשונים שטיפסו על הר ולקם היו ג'ון וייהאפט (John Weihaupt), אלפרד סטיוארט (Alfred Stuart), קלוד לוריוס (Claude Lorius) וארנולד היין (Arnold Heine) ממשלחת חציית ארץ ויקטוריה. לאחר הטיפוס על ההר פונתה המשלחת על ידי טייסת VX-6 של צי ארצות הברית, אשר ביצעה תצלומי אוויר של האזור. המשלחת פונתה לתחנת מקמרדו.

## לקריאה נוספת

• Meneghel, M., Bondesan, A., Salvatore, M., & Orombelli, G. (1999), **[https://www.cambridge.org/core/journals/annals-of-glaciology/article/model-of-the-glacial-retreat-of-upper-rennick-glacier-victoria-land-antarctica/2F1238841CF23891E43591CE8AFBF82B A model of the glacial retreat of upper Rennick Glacier, Victoria Land, Antarctica]**, Annals of Glaciology, 29, 225-230. doi:10.3189/172756499781821463

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA99&lpg=PA99&dq=%22Rennick+Glacier%22&source=bl&ots=PEmojWxl3E&sig=ROHl7uBCZ-SSf7uxTSMeXU-ZY2w&hl=en&sa=X&ved=0ahUKEwimwoSD5IDbAhVEDOwKHTutCpo4FBDoAQgyMAQ#v=onepage&q=%22Rennick%20Glacier%22&f=false The Transantarctic Mountains: Rocks, Ice, Meteorites and Water]**, P 99

## קישורים חיצוניים
* קרחון רניק, באתר הסקר הגאולוגי של ארצות הברית
* תצלום לוויין של קרחון רניק
* קרחון רניק, באתר גאזט SCAR של ממשלת אוסטרליה
* קרחון רניק, באתר הגאזט האנטארקטי של ממשלת ניו זילנד

## הערות שוליים

רניק
קטגוריה:חוף פנל